钦定古今图书集成/明伦汇编/闺媛典/第138卷 > 何以敬妻陈氏
## 钦定古今图书集成/明伦汇编/闺媛典/第138卷 > 何以敬妻陈氏

按《常熟县志》：陈氏，何以敬妻。年十八而嫁，生一女。敬
久疾，语陈曰：“吾无子而父母老，其可累汝耶？”陈泣曰：
“君无忧，二亲之养在妾，勿以无子见疑，妾誓不出此
门矣。”敬没，陈年二十四，勤女红以事舅姑。舅姑亡，祭
葬如礼。后以女赘李杰，承何祀。成化八年，年九十卒。